પાકિસ્તાનથી ભારત વિરુદ્ધ કાર્યવાહી કરતા જૈશ-એ-મોહમ્મદના આતંકી આશિક બાબાના સંગઠને પોતાના નાપાક ઈરાદાઓનો ખુલાસો કર્યો છે. શ્રીનગરમાં આતંકી ગતિવિધિઓ સંભાળનારા આશિક બાબાએ દાવો કર્યો છે કે 2017માં પુલવામા પોલીસ લાઈન પર થયેલો આતંકી હુમલો જૈશના કાશ્મીર કમાન્ડર મુફ્કી વકાસના નેતૃત્વમાં થયો હતો. આ આંતકી હુમલામાં 8 જવાન શહીદ થયા હતા. આશિક બાબા સાથેની પૂછપરછમાં સંકેત મળ્યા છે કે જૈશ, લશ્કર અને હિઝબુલ જેવા આતંકી સંગઠનો એકસાથે મળીને ભારત વિરુદ્ધ ષડયંત્ર રચી રહ્યા છે.